**Közösségi szolgálaton az OKIK-klubban**

Amikor elsőnek mentünk a klubba, akkor nem tudtuk, hogy végülis mi vár ránk. De amikor bementünk, kedvesen fogadott minket Marika néni. Akkor már sejtettük, hogy egy jó helyre csöppentünk. Amit észrevettünk az az, hogy nagyon összetartóak és mindenben próbálnak segíteni egymásnak, ami számunkra ebben a világban eléggé meglepő. Már majdnem egy hónapja járunk oda, azóta pár emlékünk lett is, nem igazán unatkozunk ha ott vagyunk. Kottákat rendeztünk, a gyerekeknek játékokat pakoltuk, és mivel közeleg a farsang, ezért jelmezeket is válogattunk, amelyeket majd az óvodásoknak visznek el szabadtéri télbúcsúztató rendezvényükre. Másik napon iratrendezés, szobai szekrények pakolása, konyhai felszerelések rendberakása várt ránk. Érdekes volt a műanyag dobozok szétválogatása, amelyekben süteményt és más ételt szoktak adni a klubtagoknak. Közben tanúi lehetünk a klubba érkezők korrepetálásának. Az OKIK munkatársa, Zalai Ádám, szinte minden tantárgyból tud segíteni az ezt igénylő diákoknak. Ha éppen „nincs lecke”, szól a zene; tea, sós, édes keksz állnak a jelenlévők rendelkezésére. A fiókokban különös régi emlékeket találtunk, ami a klub csaknem 2 évtizedes gazdag programját tanúsítja. Szóval nagyon izgalmasan telnek az OKIK-ban közösségi óráink.

Tobak Vivien és Dimák Gabriella TMG 12/D